Fra et teknisk/praktisk ståsted vil man oppdage at forskjellen mellom å suge luften forbi tungene og ned i belgen i stedet for å blåse luften fra belgen, forbi tungene og ut til luft gir to ganske ulike utgangspunkt for tilpassing av det hørbare resultatet. Et sugeluft-harmonium vil således undertrykke det ofte lite sjarmerende overtonespekteret til de vibrerende tungene, mens et trykkluft-harmonium vil la disse spre seg langt mer uhindret. Som resultat av dette har et sugeluft-harmonium ofte en mer behagelig klangfarge enn et trykkluft-harmonium.